Diari Oficial de la Generalitat Valenciana


Sumari del DOGV 1596, del 29-07-1991 (1991/822264)

RESOLUCIÓ de 15 de juliol de 1991, del Rectora de la Universitat de Valencia, per la qual es convoquen proves selectives lliures en l'escala administrativa (grup C), a Valencia i Burjassot.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1596

Data del DOGV
:   29-07-1991

Secció del DOGV
:   AUTORITATS I PERSONAL

Número del document
:   1991/822264


Data del document
:   15-07-1991

Organisme emissor
:   Universitat de València

Tipus de document
:   Resolució

RESOLUCIO de data de 15 de juliol de 1991, del Rectorat de la Universitat de València per la qual es convoquen proves selectives lliures en l'escala administrativa (grup C), a València i Burjassot.  
Aquest rectorat, fent ús de les competències que li atribueix l'article 18, en relació amb l'article 3.e, de la Llei de Reforma Universitària i d'acord amb allò que estableix l'article 199 dels estatuts de la Universitat de València, acollint-se a les normes sobre selecció de personal establertes en la Llei de Funció Pública de la Generalitat Valenciana i les seues normes de desplegament, i comptant amb la supervisió de l?Institut Valencià d'Administració Pública, convoca proves d'accés al grup C (escala administrativa), sector Administració general, sistema general de promoció interna, segons les següents  
Bases de la Convocatòria  
1. Objecte de la convocatòria  
1.1 Aquesta convocatòria té per objecte la selecció de personal, mitjançant oposició, per cobrir 11 places del grup C (escala administrativa), sector administració general, pel sistema general d'accés lliure, vacants en aquesta Universitat i ubicades en els seus centres i serveis de València i Burjassot. D'aquestes vacants, se'n reserven 1 per a discapacitats.  
1.2 Les places reservades a la convocatòria de proves de promoció interna i torn de discapacitats que no es cobresquen s'acumularan a aquest torn lliure.  
1.3 D'acord amb l'article 49.3 de la Llei de Reforma Universitària, la realització d'aquestes proves selectives s'ajustarà al que estableixen la Llei de Funció Pública de la Generalitat Valenciana (Decret legislatiu pel qual s'aprova el text refós de la Llei de Funció Pública Valenciana 91/1410 del 20 de març) i els decrets que la despleguen, els articles 198 i següents dels estatuts d'aquesta Universitat que regulen aquesta matèria i les normes d'aquesta convocatòria.  
2. Condicions generals dels aspirants  
2.1 La Universitat de València desenvolupa una política d'igualtat d'oportunitats a fi de promoure una presència igualitària de dones i homes en la seua administració pública.  
Els requisits per a ser admès en aquesta oposició són:  
- 2.1.1 Ser espanyol  
- 2.1.2 Tenir complerts els 18 anys  
- 2.1.3 Posseir el títol de batxillerat superior, BUP, formació professional de segon grau o equivalent, o tenir aprovada la prova d'accés a la universitat per a majors de 25 anys.  
- 2.1.4 Posseir la capacitat física i psíquica necessària per a l?exercici de les funcions dels llocs de treball oferts.  
- 2.1.5 No trobar-se inhabilitat penalment per a l'exercici de funcions públiques.  
- 2.1.6 No haver estat separat, mitjançant expedient disciplinari, de qualsevol administració o col·locació pública.  
2.2 Aquests requisits generals s'han de posseir en el moment en què finalitze el termini de presentació d'instàncies i durant tot el procés selectiu, fins al moment de la presa de possessió.  
2.3 Podran optar a les places reservades a discapacitats els aspirants amb discapacitació de grau igual o superior al 33% i que ho formulen expressament en la sol·licitud de participació segons les instruccions d'aquesta convocatòria.  
3. Aspirants amb discapacitació  
3.1 El tribunal establirà, per à les persones discapacitades que ho sol·liciten, les adaptacions necessàries de temps i mitjans per a la realització de les proves. A aquest efecte, les persones interessades hauran de formular la petició corresponent en la sol·licitud de participació en la convocatòria.  
4. Sol·licituds  
Les sol·licituds per a participar en aquestes proves selectives es facilitaran gratuïtament en la Universitat de València, Consergeria de Gerència (c/ Roger de Llúria, 6).  
5. Drets d'examen  
Els drets d'examen pugen a 1671 OOC, que s'han d'ingressar en el compte corrent 2085 9354 38 87 435656 62 «Universitat de València. Drets d'examen», en Ibercaja, O.P. (C/. Roger de Lauria, nº 6, 46407 València). La impressió del segell de l'entitat bancària servirà com a justificant del pagament de la taxa i serà suficient per constatar-ne la presentació, als efectes establerts en la Llei de Procediment Administratiu.  
6. Presentació de sol·licituds  
6.1 Us sol·licituds aniran adreçades al Rectorat de la Universitat de València. El termini de presentació de sol·licituds és de l'1 al 20 de setembre de 1991. S'han de presentar en el registre de gerència de la Universitat de València (c/ Roger de Llúria, 6) o en la forma establerta en l'article 66 de la Llei de Procediment Administratiu.  
6.2 En la instància cal fer constar:  
El torn en què es desitja participar.  
- La modalitat (1 o 2) del segon exercici de la convocatòria per la qual s'opta.  
- L'opció per a realitzar el tercer exercici voluntari i de mèrits, seleccionant els idiomes triats: valencià, alemany, francès, anglès o italià.  
Així mateix, cal adjuntar-hi una fotocòpia del DNI.  
6.3 Els aspirants amb discapacitació de grau igual o superior al 33% que opten per les places reservades a discapacitats ho hauran d'indicar degudament en la sol·licitud. Hi indicaran també les mesures d'adaptació necessàries.  
Els aspirants que concorreguen a les places reservades a discapacitats hauran d'adjuntar a la sol·licitud un certificat de la Conselleria de Treball i Seguretat Social o òrgan competent d'altres administracions públiques, acreditatiu d'una discapacitació igual o superior al 33%.  
6.4 Els aspirants amb discapacitació que no accedesquen per les places reservades a discapacitats també poden sol·licitar les mesures d'adaptació considerades en l'imprès de sol·licitud.  
7. Admissió dels aspirants  
7.1 Per ser-hi admès, i pel que fa a les condicions generals dels aspirants, n'hi haurà prou amb una declaració personal a l'hora de presentar la sol·licitud. Aixà no obstant, abans dels 20 dies hàbils següents a la publicació de la relació d'aprovats, caldrà acreditar les condicions exigides per a participar-hi.  
7.2 Finalitzat el termini de presentació d'instàncies, i una vegada comprovat el pagament dels drets d'examen, el rectorat dictarà resolució, que es farà pública en el Diari Oficial de la Generalitat Valenciana i que contindrà la relació provisional d'admesos i exclosos.  
7.3 D'acord amb l'article 71 de la Llei de Procediment Administratiu, els aspirants podran, abans de 10 dies hàbils comptats a partir de l'endemà de la publicació de la llista d'exclosos, esmenar els defectes en què hagen incorregut en la sol·licitud o realitzar les al·legacions que consideren oportunes.  
7.4 Transcorregut el termini anterior, esmenats els defectes, si s'escau, i vistes les al·legacions, es dictarà resolució amb la llista d'admesos, que es farà pública en el Diari Oficial de la Generalitat Valenciana.  
7.5 En aquesta última resolució s'establirà, almenys amb 15 dies d'antelació, la data, el lloc i l'hora de realització i començament dels exercicis.  
8. Proves selectives  
8.1 El procediment de selecció dels aspirants serà el d'oposició, que constarà de tres exercicis, els dos primers dels quals seran eliminatoris.  
8.1.1 Primer exercici. Constarà de dues parts, que es realitzaran en una única sessió: Primera part. Consistirà en la realització d'una prova d'aptitud en relació amb les característiques dels llocs de treball objecte d'aquesta convocatòria.  
Segona part. Consistirà en la realització d'una prova de coneixements referida als continguts del programa que figura com a annex I.  
Totes dues parts adoptaran la forma de test, amb respostes alternatives, de les quals només una serà correcta.  
El total de preguntes sumades les dues parts de què consta l'exercici no podrà ser superior a 100, de les quals el 20% correspondran a la prova d'aptitud.  
El temps de realització d'aquest exercici el fixarà el tribunal amb l'antelació deguda, segons el seu contingut.  
8.1.2 Segon exercici. S'articula en dues modalitats. Els aspirants hauran d'indicar en la sol·licitud la modalitat per la qual opten.  
Modalitat 1. Constarà de tres supòsits de caràcter pràctic, desglossats en deu preguntes, els quals caldrà elegir i desenvolupar dos. Mitjançant aquests supòsits s'apreciarà la capacitat dels aspirants per a dur a terme les tasques administratives relacionades amb els continguts de les matèries de gestió de personal, gestió financera i procediment administratiu a què fa referència l'annex 1.  
El temps de realització d'aquest exercici el fixarà el tribunal abans del seu començament.  
Modalitat 2. Consistirà en la resolució d'un exercici de caràcter pràctic, dirigit a apreciar la capacitat dels aspirants per a l'anàlisi lògica i la seua preparació per a l'execució de tasques susceptibles de mecanització, que requeresquen l?ús d'ordinagrames i tècniques informàtiques.  
La resolució d'aquests supòsits es farà senyalant en el full d'examen les opcions que en cada cas es jutgen correctes entre les que es proposen. Els aspirants que trien aquesta modalitat no podran utilitzar plantilles, impresos o manuals. El temps de realització d'aquest exercici el fixarà el tribunal abans del seu començament.  
8.1.3 Tercer exercici. Voluntari i de mèrits. Té per objecte valorar el coneixement d'un o diversos d'aquests idiomes: valencià, alemany, francès, anglès i italià, segons les opcions manifestades en la sol·licitud presentada.  
8.2 Qualificació dels exercicis  
Els exercicis de l?oposició es qualificaran de la manera següent:  
8.2.1 Primer exercici. Es qualificarà de zero a deu punts. Per superar-lo cal obtenir-hi un mínim de 5 punts. Cada resposta errònia es valorarà negativament amb 0,33 punts.  
8.2.2 Segon exercici. Tant per als aspirants d'accés lliure com per als discapacitats, es qualificarà de zero a deu punts. Per superar-lo cal obtenir-hi un mínim de 5 punts.  
8.2.3 La qualificació resultant dels dos primers exercicis vindrà determinada per la suma de les puntuacions obtingudes en cada un d'ells, sempre que aquestes siguen almenys de cinc punts.  
Tot seguit s'elaboraran dues relacions, una corresponent a l'accés lliure i l'altra als discapacitats. Aquestes relacions aniran ordenades de major a menor puntuació, i s'interrompran quan el nombre d'inclosos en cada una coincidesca amb el nombre de vacants convocades corresponent.  
L'obtenció de cinc o més punts en els dos primers exercicis, sense trobar-se inclòs en aquesta relació, no es podrà entendre en cap cas com a «aprovat sense plaça».  
En cas d'empat entre aspirants inclosos en la mateixa relació, en qualsevol de les llistes, l'ordre s'establirà tenint en compte, en primer lloc, la major puntuació obtinguda en el segon exercici, i en segon ,lloc, si es manté l'empat, a la major puntuació obtinguda en el primer exercici. Si persisteix l'empat, aquest es dirimirà per ordre alfabètic del primer cognom dels aspirants empatats. (Aquest ordre s'iniciarà per la lletra M, d'acord amb el resultat del sorteig que tingué lloc el dia 24 d'abril de 1991).  
Només els inclosos en aquesta relació podran realitzar el tercer exercici voluntari i de mèrits.  
8.2.4 Tercer exercici. Es valorarà fins a 5 punts: un punt com a màxim per cada idioma elegit.  
8.3 Puntuació final. La puntuació final s'obtindrà sumant la puntuació del tercer exercici als resultats obtinguts pels aspirants que figuren en la relació a què fa referència la base 8.2.3.  
S'elaborarà una relació per als aspirants que accedesquen pel torn lliure i una altra per a les places reservades als discapacitats, les quals constituiran les llistes dels aspirants que han superat les proves per ordre de puntuació.  
9. Desenvolupament de les proves selectives  
9.1 Els exercicis tindran lloc en les dependències de la Universitat de València (València i/o Burjassot). El primer exercici es realitzarà al lloc, la data i l'hora que s'establirà en la resolució per la qual s'aprove i es faça pública la llista d'admesos a la realització de les proves.  
9.2 Els aspirants seran convocats per cada exercici en crida única i s'exclouran de l'oposició els que no hi compareguen.  
Els membres del tribunal qualificador î el personal col·laborador no permetran l'accés a la sala en què es realitze l'exercici de les persones que compareguen una vegada finalitzada la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI o del resguard amb fotografia, del passaport o del permís de conduir, sense que a aquest efecte siguen vàlides les fotocòpies compulsades d'aquests documents; també podrà presentar l'exemplar per a l'interessat de la sol·licitud d'admissió a les proves.  
9.3 Començades les proves, el tribunal farà públic l'anunci de la realització dels restants exercicis al local en què haurà tingut lloc l'anterior i en la gerència de la Universitat (c/ Roger de Llúria, 6), almenys amb una antelació de 48 hores.  
10. Publicitat de les llistes  
10.1 Quan finalitzarà cada un dels dos primers exercicis, el tribunal farà pública, al- lloc de l?examen i en la gerència de la Universitat, la relació dels aspirants que hagen obtingut una qualificació de cinc punts o superior. Així mateix, s'hi farà pública la relació a què fa referència la base 8.2.3 i la qualificació obtinguda en l?exercici voluntari i de mèrits. 10.2 Una vegada finalitzada l?oposició, el tribunal farà pública, mitjançant anunci als locals on s'han realitzat les proves i en la gerència de la Universitat, una relació amb la puntuació final a què es refereix la base 8.3, que constituirà la llista d'aspirants que han superat les proves, per ordre de puntuació, En cap cas el tribunal no podrà declarar que han superat les proves selectives un nombre superior d'aspirants que de vacants convocades.  
10.3. El tribunal elevarà al rectorat les llistes dels aspirants que hagen superat les proves per l'ordre de puntuació a què fa referència la base 8.3, per a la seua publicació en el Diari Oficial de la Generalitat Valenciana.  
11. Coneixement del valencià  
11.1 Els aspirants que superen les proves selectives hauran d'acreditar els seus coneixements de valencià amb la presentació de certificats, diplomes o títols, degudament homologats.  
11.2 Qui no complesca el requisit anterior es comprometrà a seguir els oportuns cursos de perfeccionament que s'organitzen a aquest efecte.  
12. Presentació de documents  
12.1 Abans de 20 dies hàbils comptats des de l'endemà de la publicació en el Diari Oficial de la Generalitat Valenciana de la relació a què fa referència la base 10.2, els aspirants proposats hauran de presentar en el Servei de Personal d'aquesta Universitat (Secció PAS, c/ Roger de Llúria, 6-3a planta) els documents següents:  
12.1.1 Certificat de naixement expedit pel Registre Civil corresponent i fotocòpia del DNI degudament compulsada.  
12.1.2 Fotocòpia compulsada per l?òrgan competent del títol acadèmic exigit en aquesta convocatòria.  
12.1.3 Declaració jurada o promesa de no haver estat separat mitjançant expedient disciplinari de qualsevol administració o col·locació pública, i de no trobar-se inhabilitat penalment per a l?exercici de funcions públiques.  
12.1.4 Certificat mèdic acreditatiu de posseir la capacitat física i psíquica necessària per a l?exercici de les funcions dels llocs de treball oferts.  
12.1.5 Els aspirants discapacitats hauran de presentar certificat de la Conselleria de Treball i Seguretat Social o òrgan competent d'altres comunitats autònomes o de l'Administració de l?Estat, que acredite la seua discapacitat igual o superior al 33% i la seua capacitat per a exercir les funcions que correponguen a les vacants ofertes.  
12.2 La no presentació de la documentació dins el termini indicat llevat dels casos de força major, la presentació de documents dels quals es puga desprendre l?incompliment de les condicions generals de la convocatòria o els supòsits de falsedat en la declaració, invalidarà les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats en què es puga incórrer.  
En aquest supòsit, el tribunal podrà proposar addicionalment la inclusió en les relacions d'un nombre igual al d'exclosos, seguint els criteris establerts en la base 8.2.3.  
13. Curs de formació  
Els aspirants que superen les proves anteriors realitzaran un curs de formació organitzat pel Servei de Formació Permanent d'aquesta Universitat, en col·laboració amb gerència, amb caràcter obligatori i no selectiu.  
El règim d'aquest curs, el determinarà la gerència de la Universitat. En tot cas, comprendrà les matèries adequades a les característiques i funcions dels llocs de treball que s'han de cobrir.  
Durant l'assistència al curs, el personal que haja superat les proves selectives percebrà una retribució equivalent a la part proporcional que corresponga al sou i les pagues extraordinàries corresponents al grup C, llevat que per estar ja prestant serveis remunerats en l'Administració, com a funcionari de carrera o interí, o com a personal laboral, opte per percebre una remuneració per un import igual al que correspondria en el lloc de treball d'origen.   
14. Nomenament del personal habilitat  
Transcorregut el termini de presentació de la documentació, el Rectorat dictarà resolució, que es farà pública en el Diari Oficial de la Generalitat Valenciana i que inclourà la llista de personal que haja superat les proves d'habilitació, per ordre de puntuació, i es procedirà al seu nomenament com a personal habilitat. »  
A l?efecte de la provisió de llocs de treball, d'acord amb allò que disposa l'article 22 de la Llei 30/84 de 2 d'agost, de mesures per a la reforma de la Funció Pública, els aspirants que hagen superat les proves pel torn de promoció interna tindran preferència sobre el personal que les supere pel torn d'accés lliure i de discapacitats, respectant els requisits dels diferents llocs.  
15. Tribunal  
15.1 El tribunal qualificador d'aquestes proves és el que figura en l'annex 2 d'aquesta convocatòria.  
15.2 El tribunal podrà, sempre sota la seua direcció i control directe, nomenar col·laboradors, especialistes i ajudants.  
15.3 Els membres del tribunal i els col·laboradors, especialistes i ajudants estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu. Així mateix, se n'hauran d'abstenir si han realitzat tasques de preparació per a l'ingrés del grup C durant els cinc anys anteriors a la publicació d'aquesta convocatòria.  
15.4 El tribunal pot exigir als aspirants, en qualsevol moment, que acrediten la seua identitat de forma fefaent. -  
15.5 A l?efecte de comunicacions i de qualssevol altres incidències, el tribunal tindrà la seu en la gerència de la Universitat de València (c/ Roger de Llúria, 6-5a planta).  
15.6 El tribunal que actue en aquestes proves tindrà la categoria que per a aquests casos determine la legislació vigent.  
16. Recursos  
1 16.1 Aquesta convocatòria, les seues bases i els actes administratius que siguen dictats en la seua execució, llevat de les actuacions del tribunal, podran ser impugnats per les persones interessades mitjançant la interposició de recurs de reposició davant el rectorat de la Universitat o directament en via contenciosa administrativa (d'acord amb l'article 22 de la Llei de Reforma Universitària i l'article 236 dels estatuts de la Universitat de València). Els terminis d'interposició d'aquests recursos seran, respectivament, d'un mes i de dos mesos des de l?endemà de la publicació d'aquesta convocatòria o dels actes de la seua execució.  
16.2 En contra dels actes del tribunal es pot interposar recurs d'alçada davant el rectorat de la Universitat de València, abans de quinze dies hàbils comptats a partir de l'endemà de la publicació de la corresponent resolució del tribunal.  
València, 15 de juliol de 1991. - El Rector.  
Programa grup C  
1. Organització de l?Estat i de les Administracions Públiques   
Tema 1 La Constitució Espanyola de 1978. Estructura i contingut. Drets i deures fonamentals: la seua garantia i suspensió. El Tribunal Constitucional i el Defensor del Poble. La reforma de la Constitució  
Tema 2. La Corona. Funcions constitucionals del Rei. Successió i regència. La ratificació.  
Tema 3. Les Corts Generals. Les Cambres: composició, atribucions i funcionament. Elaboració de les lleis. Els tractats internacionals.  
Tema 4. El Govern i l'Administració. Relacions entre el Govern i les Corts Generals. Designació, durada i responsabilitat del Govern.   
Tema 5. El Poder Judicial: el principi d'unitat jurisdiccional. El Consell General del Poder Judicial. El Tribunal Suprem. El Tribunal Superior de Justícia de la Comunitat Valenciana.  
Tema 6. L'Administració de l?Estat. La seua organització central, estructura. La seua organització perifèrica, la seua estructura: delegats del Govern, governadors civils.  
Tema 7. L'Estatut d?autonomia de la Comunitat Valenciana. Significat i estructura. Institucions de la Generalitat Valenciana: les Corts Valencianes, el President de la Generalitat Valenciana. El Govern de la Generalitat: composició, estructura i funcions.  
Tema 8 Altres institucions de la Generalitat Valenciana: El Sindic de Greuges. La Sindicatura de Comptes.  
Tema 9. L'Administració de la Generalitat. Principis generals i organització.  
Tema 10. L'Administració institucional: concepte i classificació dels ens públics no territorials. La Universitat: naturalesa jurídica i configuració a través de la Llei de Reforma Universitària.  
Tema 11. Règim jurídic de la Universitat. Característiques i competències. òrgans de govern unipersonals i col·legiats en els Estatuts de la Universitat de València.  
Tema 12. L'Administració universitària. Especials característiques a partir de la Llei de Reforma Universitària. L'Administració de la Universitat de València: funcions i organització.  
Tema 13. Les Comunitats Europees. Origen, organització i institucions.  
II. Dret administratiu  
Tema 1 L'ordenament jurídic administratiu: fonts. La Constitució. Lleis orgàniques i lleis ordinàries. Altres disposicions normatives amb força de llei. El Reglament: concepte, naturalesa i classes. Límits de la potestat reglamentària. Autonomia i sistema de fonts.  
Tema 2. L'acte administratiu: concepte, elements i classes. Validesa i eficàcia dels actes administratius. Publicació i notificació. Execució dels actes administratius.  
Tema 3. El procediment administratiu: concepte. La Llei de Procediment Administratiu: contingut i àmbit d'aplicació. Les fases del procediment administratiu: iniciació, ordenació, instrucció i terminació del procediment administratiu.   
Tema 4. Els recursos administratius: concepte i classes. Recursos ordinaris. Recursos especials. Recurs extraordinari de revisió. Les reclamacions econòmico-administratives.  
Tema 5. La Jurisdicció Contenciosa Administrativa. Les parts. Actes impugnables. Idea general del procés.  
Tema 6. Els contractes administratius: concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. Compliment i incompliment dels contractes administratius.   
III. Gestió de personal  
Tema 1. La Llei de la Funció Pública Valenciana. El personal al servei de l'Administració pública de la Generalitat Valenciana. Classificació i provisió de llocs de treball.  
Tema 2. Adquisició i pèrdua de la condició de funcionari. Situacions administratives. Drets i deures dels funcionaris. Incompatibilitats. Retribucions. Règim disciplinari.  
Tema 3. El personal al servei de l'Administració de la Universitat de València. Classes i característiques generals. Règim jurídic del personal funcionari de la Universitat de València. Ingrés i promoció del personal funcionari de la Universitat de València: característiques diferenciadores.  
Tema 4. El personal laboral de la Universitat de València. Règim jurídic. Ingrés i promoció. Característiques diferenciadores.  
Tema 5. El personal docent i investigador de la Universitat de València. Classes i funcions segons la Llei de Reforma Universitària i la seua normativa de desplegament. El personal docent i investigador en la Universitat de València: selecció i promoció. Característiques diferenciadores en els Estatuts de la Universitat dé València.  
IV. Gestió financera  
Tema 1. El pressupost: concepte i classes. Cicle pressupostari. Pressupost per programes : concepte i objectius. Programació, pressupostació i control. El pressupost en base zero.  
Tema 2. El Pressupost de la Generalitat Valenciana. Característiques i estructura. Els crèdits pressupostaris. Modificacions dels crèdits inicials. Despeses plurianuals. Anul·lació de remanents. Incorporació de crèdits. Crèdits extraordinaris i suplements de crèdit. Bestretes de Tresoreria. Crèdits ampliables. Transferències de crèdit. Ingressos que generen crèdit.  
Tema 3. Comptabilitat pública. Concepte. Comptabilitat preventiva, executiva i crítica. Ingressos pressuposats. Crèdits pressuposats i remanents de crèdit. Devolucions d'ingressos i minoració d'ingressos. Contreta, formalitzat, intervingut.  
Tema 4. Ordenació de la despesa i ordenació del pagament: òrgans competents. Fases del procediment i documents comptables que hi intervenen. Liquidació i tancament de l?exercici. Control de la despesa pública. Classes. Especial referència al control de legalitat. El Tribunal de Comptes. La Sindicatura de Comptes.  
Tema 5. Despeses per a la compra de béns i serveis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressupostades. Pagaments en ferm i per justificar. Justificació de lliuraments.  
Tema 6. Retribucions dels funcionaris i del personal laboral de la Universitat de València. Nòmines. Altes i baixes: la seua justificació. Sou, triennis i pagues extraordinàries, complements i altres remuneracions. Meritació i liquidació de drets econòmics. Pagament de retribucions al personal en activitat. Pagament per transferència i pagament per xec nominatiu.  
Tema 7. El règim econòmic de la Universitat de València. Patrimoni, pressupost, finançament i control.  
V. Informàtica  
Tema 1. Concepte d'informàtica. Arquitectura d'ordinadors: La unitat central del procés. La memòria central, la unitat aritmètica i lògica. Evolució de l?estructura dels ordinadors. Generacions.  
Tema 2 La perifèria d'un ordinador. Suports de la informació. Equips transcriptors. Unitats d'entrada. Unitats d'eixida. Canals d'entrada i eixida.  
Tema 3. El logical: diferents tipus. Evolució històrica. El concepte de programa. Ets llenguatges de programació. El logical funcional o sistema operatiu. Els paquets de programes. Definició de registre.  
Tema 4. Estructures d'emmagatzemament de dades. Tipus de fitxers. Mètodes d'accés. Les bases de dades: característiques, objectius i tipus.  
Tema 5. Les xarxes públiques de transmissió de dades.  
Tema 6. L'automatització d'oficines. Sistemes físics més utilitzats. Els ordinadors personals. Logicals específics per a l'automatització d'oficines. Repercussions organitzatives de l'automatització d'oficines.